**POZIV ZA NOMINACIJU DUGOROČNIH PROMATRAČA (LTO) U EU MISIJU PROMATRANJA IZBORA U** **SAVEZNOJ REPUBLICI NIGERIJI**

Europska Komisija objavila je poziv za slanje **dugoročnih promatrača (LTO)** u EU misiju promatranja predstojećih izbora u **Nigeriji** i to za:

* Predsjedništvo, Senat i Zastupnički dom zakazane za **25. veljače 2023.**,
* guvernera i Državni dom skupština **11. ožujka 2023.** i
* za mogući drugi krug izbora **18. ožujka 2023.** (privremeni datum).

Svaka država članica EU pozvana je nominirati **do tri (3) kandidata** na poziciju **dugoročnih promatrača (LTO).**

\*Više o EU izbornim promatračkim misijama na web stranici:

<http://eeas.europa.eu/eueom/index_en.htm>

**Od kandidata se zahtijeva:**

* Izvrsno znanje **engleskog jezika** (C1 razina), moguća je telefonska provjera poznavanja engleskog jezika od strane Europske komisije.
* Prethodno iskustvo u promatranju izbora i/ili drugo relevantno iskustvo uključujući izbornu obuku, tehničku pomoć ili iskustvo u regiji u relevantnim područjima:

**Za LTO promatrača:** iskustvo sudjelovanja u najmanje dvije (2) misije promatranja izbora EU i/ili iskustvo rada kao član Core Team-a (organizirano od strane EOM ili drugih međunarodnih organizacija); i/ili završen relevantan izborni trening (poželjno: EODS/NEEDS).

Država članica može predložiti i jednog LTO kandidata bez prethodnog LTO iskustva u EU EOM;

* Dobro vladanje radom na računalu, poznavanje različitih programa i poznavanje rada na satelitskim mobilnim uređajima (GPS, BGAN).
* Odlično fizičko i dobro zdravstveno stanje i spremnost na uvjete duljeg radnog vremena u zahtjevnom radnom okruženju kao i prihvaćanje težih životnih uvjeta (kao i rad na visinama) po rasporedu u promatračkoj izbornoj misiji. Preporuča se konzultirati zdravstvene savjetnike. Odabrani kandidati moraju dostaviti potvrdu o zdravstvenom stanju u formatu kojeg je propisala Europska komisija.
* Kandidati s već postojećim/kroničnim bolestima koji su u opasnosti od razvijanja ozbiljnih komplikacija ako se zaraze COVID-19, trebaju se temeljno posavjetovati sa svojim liječnikom;
* U skladu sa zahtjevima **za ulazak u Nigeriju, preporuča se da su kandidati u potpunosti cijepljeni protiv COVID-19 s cjepivom koje je odobrila Svjetska zdravstvena organizacija.**
* Promatrači moraju **prihvatiti i pridržavati se mjera za smanjenje sigurnosnih rizika** koje savjetuje tim za upravljanje sigurnošću EOM-a. Kada putuju kopnom, svi promatrači putovat će u oklopnom vozilu (AV), u pratnji pomoćnog vozila s mekom zaštitom i dva vozila za pratnju s po dva naoružana časnika Nigerijske mobilne policije.
* U slučaju promjene termina EU izborne promatračke misije potrebno je biti na raspolaganju;
* Poštivanje EU kodeksa *(Code of Conduct)* za rad izbornih promatračkih misija, kao i izravnih instrukcija Europske Komisije, članova *Core Team-a*, te pružatelja usluga *(Service Provider)* posebno vezano za sigurnost.

**Poželjno je:**

* Prethodno iskustvo rada u zemlji i/ili regiji ili sličnom kontekstu.
* Prethodno civilno iskustvo rada u međunarodnim misijama i na području praćenja stanja ljudskih prava.
* Iskazana predanost demokraciji i ljudskim pravima.

**Svi prateći detalji o ovoj izbornoj promatračkoj misiji nalaze se u privitku poziva.**

EK snosi sve troškove te vrši konačni izbor među nominiranim kandidatima. U obzir se uzimaju samo prijave putem službene web stranice EU:

<http://eeas.europa.eu/eueom/become-an-observer/election-roster/index_en.htm>

Ako se kandidat već registrirao, treba **svakako ažurirati s**voj obrazac (CV).

**Kandidat šalje e-mail najavu Ministarstvu vanjskih i europskih poslova RH** na sljedeću e-mail adresu: [EUpromatraci@mvep.hr](mailto:EUpromatraci@mvep.hr) kojom **najavljuje kandidaturu**.

U slučaju zaposlenja u javnom sektoru, traži se pisana suglasnost nadređene osobe.

Od pristiglih prijava **MVEP RH vrši odabir kandidata za nominaciju**, dok **konačan odabir vrši EK**. Odabrani kandidati dužni su po potrebi odazvati se na poziv u MVEP RH na informiranje pred odlazak u izbornu promatračku misiju, a po povratku dostaviti pisano izvješće o obavljenom promatranju ili prezentirati izvješće.

**Rok za prijavu za EU EOM u Nigeriji je 06. prosinca 2022. do 14:00 sati.**